
Zápisnica
z vyhodnotenia vyhlásenia 3. kola elektronickej aukcie 
na predaj nehnuteľnosti  nachádzajúcej sa 
v obci Prešov, kat. územie Prešov

                                                  konaného dňa  09.07.2026 o 10.00 hod. v sídle
                                      Národného poľnohospodárskeho a potravinárskeho centra

                                                   (zápisnica je súčasne prezenčnou listinou)


Prítomní:  

Ing. Marián Ment – predseda komisie
Mgr. Michaela Mikláš – člen komisie
Mgr. Ľubica Lörincová – člen komisie


Národné poľnohospodárske a potravinárske centrum so sídlom Hlohovecká 2, 951 41 Lužianky (ďalej len „NPPC“) je v zmysle zákona č. 278/1993 Z.z. o správe majetku štátu v znení neskorších predpisov (ďalej len „Zákon o správe majetku štátu“) správcom nehnuteľného majetku štátu, v podiele 1/1,  nachádzajúceho sa v okrese Prešov, v obci Prešov, katastrálne územie Prešov, zapísaného na liste vlastníctva č. 979 ako:

Stavba:

- administratívna budova s laboratóriami súp.č. 2762 na parcele registra "C-KN" č. 5085/3

Pozemky:
- parcela registra "C-KN" č. 5085/1 – zastavaná plocha a nádvorie o výmere 361 m2
- parcela registra "C-KN" č. 5085/3 – zastavaná plocha a nádvorie o výmere 488 m2
- parcela registra "C-KN" č. 5085/4 – zastavaná plocha a nádvorie o výmere 79 m2
- parcela registra "C-KN" č. 5085/5 – zastavaná plocha a nádvorie o výmere 40 m2
(ďalej ako „Nehnuteľnosť“).

Uvedený nehnuteľný majetok bol na základe ponukového konania v zmysle Zákona o správe majetku štátu ponúknutý štátnym rozpočtovým a príspevkovým organizáciám. Do stanoveného termínu žiadna z oslovených rozpočtových a príspevkových organizácií neprejavila záujem o ponúknutý nehnuteľný majetok. V zmysle Zákona o správe majetku štátu bol prebytočný nehnuteľný majetok ponúknutý na predaj formou elektronickej aukcie.

NPPC ako správca majetku štátu zverejnil dňa 26.03.2026 v registri elektronických aukcií na www.ropk.sk oznámenie o vyhlásení 1. kola elektronickej aukcie. Nakoľko v lehote stanovenej na doručenie cenových ponúk sa neprihlásil žiadny záujemca, NPPC vyhlásil 2.kolo elektronickej aukcie.
Komisia pre vyhodnotenie výsledkov vyhlásenia 2. kola elektronickej aukcie v zmysle § 8aa ods. 4 písm. b) Zákona o správe majetku štátu konštatuje nasledovné:

NPPC ako správca majetku štátu v súlade s ustanoveniami Zákona o správe majetku štátu zverejnil dňa 05.05.2026 v registri elektronických aukcií na www.ropk.sk oznámenie o vyhlásení 2. kola elektronickej aukcie na predaj Nehnuteľnosti, pričom primeraná cena stanovená znaleckým posudkom vo výške 641.000,- € bola znížená o 10 % t. j. na sumu vo výške 576.900,- €.

Koniec lehoty na predkladanie ponúk bol stanovený na 04.06.2026
Správca požadoval zloženie finančnej zábezpeky vo výške 55.000,- €.

Do 2. kola vyhlásenia elektronickej aukcie zo dňa 05.05.2026 na predaj vyššie uvedenej Nehnuteľnosti sa v lehote stanovenej na doručenie cenových ponúk neprihlásil žiadny záujemca.

Komisia pre vyhodnotenie výsledkov vyhlásenia 3. kola elektronickej aukcie v zmysle § 8aa ods. 4 písm. b) Zákona o správe majetku štátu konštatuje nasledovné:

NPPC ako správca majetku štátu v súlade s ustanoveniami Zákona o správe majetku štátu zverejnil dňa 08.06.2026 v registri elektronických aukcií na www.ropk.sk oznámenie o vyhlásení 3. kola elektronickej aukcie na predaj Nehnuteľnosti, pričom primeraná cena stanovená znaleckým posudkom vo výške 641.000,- € bola znížená o 30 % t. j. na sumu vo výške 448.700,- €.

Koniec lehoty na predkladanie ponúk bol stanovený na 07.07.2026
Správca požadoval zloženie finančnej zábezpeky vo výške 40.000,- €.

Do 3. kola vyhlásenia elektronickej aukcie zo dňa 08.06.2026 na predaj vyššie uvedenej Nehnuteľnosti sa v lehote stanovenej na doručenie cenových ponúk neprihlásil žiadny záujemca.

Záver:
Vzhľadom k tomu, že v stanovenom termíne na predkladanie cenových ponúk sa o ponúkaný majetok neprihlásil žiadny záujemca, 3. kolo vyhlásenia elektronickej aukcie je neúspešné a prebytočný nehnuteľný majetok štátu bude ponúknutý na predaj v 4. kole vyhlásenia elektronickej aukcie v súlade s ustanovením § 8a ods. 8 Zákona o správe majetku štátu za primeranú cenu zníženú o 60 % t.j. sumu vo výške 256.400,- € (slovom: dvestopäťdesiatšesťtisíc štyristo eur).


V Lužiankach dňa 09.07.2026


Zapísala : Mgr. Ľubica Lörincová

 
Ing. Marián Ment – predseda komisie                      ......................................................
	

Mgr. Michaela Mikláš – člen komisie 	                  ......................................................	


Mgr. Ľubica Lörincová – člen komisie                        .......................................................

